text: Óstálfaidh foireann Daoine Óga, Leanaí agus Oideachas (DÓLO) seimineár gréasáin faoin Dámhachtain Sparánachta DÓLO atá ag teacht aníos Dé Máirt, 7 Iúil ag a 11am.
  Beidh deis ag rannpháirtithe foghlaim faoi iarratas a dhéanamh agus cloisteáil ó dhaoine ar bronnadh an sparánacht orthu roimhe seo. Óstálfar an t-imeacht i gcomhar le Deasc na hEorpa Cruthaithí Éireann – Oifig Cultúir, agus beidh faisnéis faoi dheiseanna idirnáisiúnta maoinithe d’ealaíontóirí atá ag obair sa réimse seo mar chuid de.
  Is féidir leat clárú ag an nasc seo https://event.webinarjam.com/register/13/10p4yfg
  Tá Dámhachtain Sparánachta DÓLO oscailte d’ealaíontóirí gairmiúla aonair a oibríonn le leanaí agus le daoine óga, agus a oibríonn ar a son, i raon foirmeacha ealaíne. Tá sí oscailte d'ealaíontóirí ag gach céim dá ngairm-réim, ealaíontóirí cruthaitheacha agus taibhealaíontóirí, coimeádaithe, éascaitheoirí ealaíon, nó cláraitheoirí ealaíon san áireamh. Is féidir cur isteach ar €5k, €10k nó €15k. Is é an 30 Iúil 2020 an spriocdháta le haghaidh iarratas. Íoslódáil agus léigh na treoirlínte anseo http://www.artscouncil.ie/ga/Cisti/Damhachtain-Sparanachta-do-Dhaoine-Oga,-Leanai,-agus-Oideachas/
  Comhghairdeas leo siúd ar éirigh leo i mbabhta a haon de Scéim na nEalaíontóirí sa Phobal, 2020.
  Cionn is go bhfuil srianta móra i bhfeidhm de bharr scaradh fisiciúil agus cionn is go gcruthaíonn sé sin deacrachtaí d’ealaíontóirí agus do phobail, rinneadh dámhachtainí a thairiscint agus a bhronnadh sa snáithe Taighde agus Forbartha amháin, le meantóireacht agus gan mheantóireacht.
  Rinneadh 19 ndámhachtain a thairiscint d’ealaíontóirí a chlúdaíonn raon foirmeacha ealaíne agus comhthéacsanna. Bronnadh ocht gcinn de Dhámhachtainí Taighde & Forbartha, deich gcinn de Dhámhachtainí Taighde agus Forbartha le Meantóireacht agus Dámhachtain amháin Taighde agus Forbartha le Meantóireacht d’ealaíontóir ó chúlra mionlach eitneach nó imirceach.
  Is féidir liosta iomlán na bhfaighteoirí a fheiceáil ag www.create-ireland.ie/aic-scheme-2020-successful-recipients/
  Tá Scéim na nEalaíontóirí sa Phobal á maoiniú ag an gComhairle Ealaíon agus á bainistiú ag Create.
  Tá tuilleadh eolais ar Scéim na nEalaíontóirí sa Phobal ar fáil ag https://www.create-ireland.ie/programme/artist-in-the-community-scheme/
  Le maoiniú breise ón Rialtas, tá ríméad orainn a fhógairt go rachaimid ar aghaidh anois leis an Scéim Cónaitheachta d’Ealaíontóirí Amharclannaíochta agus Damhsa. Rinneadh an cinneadh an dámhachtain sin a chur ar ceal ar dtús ar chúiseanna buiséid agus i gcomhthéacs shrianta Covid-19. Rachaidh iarratais a fuarthas ón 9 Aibreán 2020 ar aghaidh anois tríd an ngnáthphróiseas measúnaithe. Beidh ar iarratasóirí a n-éireoidh leo, le tacaíocht ó ionaid ealaíon chomhpháirtíochta, pleananna agus buiséid athbhreithnithe a chur isteach chun an chaoi a seachadfaidh siad na cónaitheachtaí i bhfianaise na mbeart reatha sláinte poiblí a léiriú.
  Táimid ag súil go n-eiseofaí cinntí i lár mhí Iúil.
  Tabhair faoi deara: Beidh dhá shraith ag Dámhachtain Sparánachta na nAmharc-ealaíon:
  Sraith 1 (Amharc-ealaíontóirí)
  Sraith 2 (Coimeádaithe)
  Chun tuilleadh eolais a fháil, téigh i dteagmháil le justine.harrington@artscouncil.ie
  Caithfear iarratais ar Rannpháirtíocht san Ailtireacht a dhéanamh go díreach chuig an gComhairle Ealaíon roimh 17:30 Déardaoin, 20 Lúnasa 2020. Foilseofar treoirlínte agus sonraí iomlána an phróisis iarratais sa rannán ar ár suíomh gréasáin dar teideal maoiniú atá ar fáil i mí Iúil 2020. Tabhair faoi deara: Ní ghlacfar le hiarratais ach ar an suíomh gréasáin seirbhísí ar líne de chuid na Comhairle Ealaíon. Moltar d’iarratasóirí nua cúig lá oibre a fhágáil le haghaidh clárú roimh iarratas a dhéanamh.